钦定古今图书集成/明伦汇编/氏族典/第294卷 > 方贡孙
## 钦定古今图书集成/明伦汇编/氏族典/第294卷 > 方贡孙

按《万姓统谱》：贡孙，字去言，祁门人，宋吏部岳之侄。颖
悟聪拔，登进士第，授金陵监官仓，出纳均平，吏白取
雀鼠耗，曰：“汝曹无耗，何患雀鼠。”迨监镇江酒库以归。
咸淳末，祁门令董更生过郡，荐于朝，俾贡孙领县事。
元至元十三年，为县尹，有游军迫境，丞请镇守王万
户驱捕邻县寇作，省委孛术鲁敬，未几至，玉石俱焚，
“赖贡孙之言而免。他县栋灰涂血，此独阖境完聚。”省
刑罚，均赋税，民受其赐。寻又授抚州路府判，改兴国
路。在任七阅寒暑，日用饮食之物自其家转致。又改
建德路。